51)

Korvataan 7.2 kohta seuraavasti: ”7.2 Yleiset toteuttamista koskevat säännöt 7.2.1 Osatekijöiden vaihtaminen Tässä jaksossa käsitellään direktiivin (EU) 2016/797 2 artiklassa tarkoitettua osatekijöiden vaihtamista. Huomioon on otettava seuraavat luokat: Sertifioidut yhteentoimivuuden osatekijät: osat, jotka vastaavat 5 kohdassa käsiteltyä yhteentoimivuuden osatekijää ja joille on annettu vaatimustenmukaisuustodistus. Muut osat: kaikki osat, jotka eivät vastaa 5 kohdassa käsiteltyä yhteentoimivuuden osatekijää. Sertifioimattomat yhteentoimivuuden osatekijät: osat, jotka vastaavat 5 kohdassa käsiteltyä yhteentoimivuuden osatekijää, mutta joille ei ole annettu vaatimustenmukaisuustodistusta ja jotka on tuotettu ennen 6.3 kohdassa mainitun siirtymäkauden päättymistä. Taulukossa 11 esitetään mahdolliset muutokset. Taulukko 11 Taulukko osien vaihtamisesta Vaihtaminen sertifioituihin yhteentoimivuuden osatekijöihin muihin osiin sertifioimattomiin yhteentoimivuuden osatekijöihin Todistuksen saaneiden yhteentoimivuuden osatekijöiden on mahdollista ei ole mahdollista on mahdollista Muiden osien ei ole mahdollista on mahdollista ei ole mahdollista Yhteentoimivuuden osatekijöiden, joille ei ole annettu todistusta on mahdollista ei ole mahdollista on mahdollista Taulukossa 11 maininta ”on mahdollista” tarkoittaa, että kunnossapidosta vastaava yksikkö voi omalla vastuullaan vaihtaa osan toiminnaltaan ja suoritustasoltaan vähintään vastaavaan osaan asiaa koskevien YTE:n vaatimusten mukaisesti sillä edellytyksellä, että osat — ovat soveltuvia, eli merkityksellisten YTE:ien mukaisia, — ovat käytössä omalla käyttöalueellaan, — mahdollistavat yhteentoimivuuden, — täyttävät olennaiset vaatimukset ja — noudattavat teknisissä asiakirjoissa asetettuja rajoituksia. 7.2.2 Olemassa olevan yksikön tai yksikkötyypin muutokset 7.2.2.1 Johdanto Tässä 7.2.2 kohdassa määritellään periaatteet, joita muutoksesta vastaavien yksiköiden ja hyväksyvien yksiköiden on sovellettava direktiivin (EU) 2016/797 15 artiklan 9 kohdassa, 21 artiklan 12 kohdassa ja liitteessä IV kuvatun EY-tarkastusmenettelyn mukaisesti. Tätä menettelyä kehitetään edelleen komission täytäntöönpanoasetuksen (EU) 2018/545 (*3) 13, 15 ja 16 artiklassa ja komission päätöksessä 2010/713/EY (*4). Tätä 7.2.2 kohtaa sovelletaan kaikkiin olemassa olevan yksikön tai yksikkötyypin muutoksiin, mukaan lukien uusimiset ja parantamiset. Kohtaa ei sovelleta tapauksissa, joissa muutokset — eivät aiheuta poikkeamista osajärjestelmien EY-tarkastusvakuutukseen mahdollisesti liitetyistä teknisistä asiakirjoista ja — eivät vaikuta mahdollisiin EY-vakuutuksen ulkopuolisiin perusparametreihin. Kalustoyksikön tyyppihyväksynnän haltijan on toimitettava muutosta hallinnoivalle taholle kohtuullisin ehdoin muutoksen arvioimiseksi tarvittavat tiedot. 7.2.2.2 Yksikköön tai yksikkötyyppiin tehtyjen muutosten hallinnointia koskevat säännöt Niille yksikön osille ja perusparametreille, joihin muutoksilla ei ole ollut vaikutusta, ei tarvitse tehdä tämän YTE:n mukaista vaatimustenmukaisuuden arviointia. Rajoittamatta 7.2.2.3 kohdan soveltamista tämän YTE:n tai melua koskevan YTE:n (komission asetus (EU) N:o 1304/2014 (*5), katso kyseisen YTE:n 7.2 kohta) vaatimusten noudattaminen on tarpeen vain niiden tämän YTE:n perusparametrien osalta, joihin muutokset voivat vaikuttaa. Komission täytäntöönpanoasetuksen (EU) 2018/545 15 ja 16 artiklan ja päätöksen 2010/713/EU mukaisesti ja soveltaen moduuleja SB, SD/SF tai SH1 EY-tarkastuksessa sekä tarvittaessa direktiivin (EU) 2016/797 15 artiklan 5 kohdan mukaisesti muutosta hallinnoivan tahon on ilmoitettava ilmoitetulle laitokselle kaikista muutoksista, jotka vaikuttavat osajärjestelmän vaatimustenmukaisuuteen yhden tai useamman sovellettavan YTE:n vaatimusten perusteella ja jotka edellyttävät ilmoitetun laitoksen tekemiä uusia tarkastuksia. Muutosta hallinnoiva taho antaa nämä tiedot varustettuina asiaan kuuluvilla viitteillä olemassa olevaan tyyppiä tai suunnittelua koskevaan EY-tarkastustodistukseen liittyviin teknisiin asiakirjoihin. Rajoittamatta direktiivin (EU) 2016/797 21 artiklan 12 kohdan b alakohdassa määritellyn yleisen turvallisuusarviovelvoitteen noudattamista tapauksissa, joissa muutokset edellyttävät 4.2.4.2 kohdassa mainittujen jarrujärjestelmiä koskevien turvallisuusvaatimusten uudelleenarviointia, uusi käyttöönottotarkastus tarvitaan, ellei jokin seuraavista ehdoista täyty: — jarrujärjestelmä täyttää muutoksen jälkeen lisäyksen C ehdot C.9 ja C.14, tai — sekä alkuperäinen että muutettu jarrujärjestelmä täyttävät 4.2.4.2 kohdassa mainitut turvallisuusvaatimukset. Muiden YTE:ien (esim. kiinteitä ratalaitteita koskevien) toimeenpanoon liittyvät kansalliset siirtymisstrategiat on otettava huomioon määriteltäessä, missä määrin liikkuvaa kalustoa koskevia YTE:iä on sovellettava. Liikkuvan kaluston suunnittelun perusominaisuudet määritellään taulukossa 11a. Näiden taulukoiden ja direktiivin (EU) 2016/797 21 artiklan 12 kohdan b alakohdassa tarkoitetun turvallisuusarvion perusteella muutokset luokitellaan seuraavasti: — komission täytäntöönpanoasetuksen (EU) 2018/545 15 artiklan 1 kohdan c alakohtaan, jos ne ylittävät sarakkeen 3 raja-arvot ja alittavat sarakkeen 4 raja-arvot, ellei direktiivin (EU) 2016/797 21artiklan 12 kohdan b alakohdassa tarkoitettu turvallisuusarvio edellytä niiden luokittelua 15 artiklan 1 kohdan d alakohtaan, tai — komission täytäntöönpanoasetuksen (EU) 2018/545 15 artiklan 1 kohdan d alakohtaan, jos ne ylittävät sarakkeen 4 raja-arvot tai jos direktiivin (EU) 2016/797 21 artiklan 12 kohdan b alakohdassa tarkoitettu turvallisuusarvio edellyttää niiden luokittelua 15 artiklan 1 kohdan d alakohtaan. Edellä mainittujen raja-arvojen alittuminen tai ylittyminen muutosten seurauksena arvioidaan suhteessa parametrien arvoihin liikkuvan kaluston tai liikkuvan kaluston tyypin viimeisimmän hyväksynnän ajankohtana. Muutoksilla, joita ei ole mainittu edellä olevassa alakohdassa, ei katsota olevan vaikutusta suunnittelun perusominaisuuksiin, ja ne luokitellaan komission täytäntöönpanoasetuksen (EU) 2018/545 15 artiklan 1 kohdan a alakohtaan tai b alakohtaan, ellei direktiivin (EU) 2016/797 21artiklan 12 kohdan b alakohdassa tarkoitettu turvallisuusarvio edellytä niiden luokittelua 15 artiklan 1 kohdan d alakohtaan. Direktiivin (EU) 2016/797 21 artiklan 12 kohdan b alakohdassa tarkoitettu turvallisuusarvio kattaa taulukossa 1 olevien perusparametrien muutokset kaikkien olennaisten vaatimusten ja varsinkin turvallisuutta ja teknistä yhteensopivuutta koskevien parametrien osalta. Rajoittamatta 7.2.2.3 kohdan soveltamista kaikki muutokset pysyvät sovellettavien YTE:ien mukaisina luokittelustaan riippumatta. Pysyvästi liitetyistä elementeistä koostuvan junarungon kokonaisen elementin korvaaminen vakavan vaurion jälkeen ei edellytä vaatimustenmukaisuuden arviointia tämän YTE:n mukaisesti, jos korvaava elementti on identtinen korvattavan elementin kanssa. Kyseiset elementit on voitava jäljittää, ja niiden on oltava tarkastettuja kansallisten tai kansainvälisten säännösten tai rautatiealalla laajasti tunnustetun käytännön mukaisesti. Taulukko 11a Suunnittelun perusominaisuudet suhteessa tavaravaunuja koskevassa YTE:ssä tarkoitettuihin perusparametreihin 1. YTE:n kohta 2. Asiaan kuuluvat suunnittelun perusominaisuudet 3. Muutokset, jotka vaikuttavat suunnittelun perusominaisuuksiin ja joita ei ole luokiteltu direktiivin (EU) 2016/797 21 artiklan 12 kohdan b alakohtaan 4. Muutokset, jotka vaikuttavat suunnittelun perusominaisuuksiin ja jotka on luokiteltu direktiivin (EU) 2016/797 21 artiklan 12 kohdan a alakohtaan 4.2.2.1.1 Päätykytkin Päätykytkimen tyyppi Päätykytkimen tyypin muutos Ei sovelleta 4.2.3.1 Ulottumat Vertailuprofiili Ei sovelleta Muutos vertailuprofiilissa, jonka kanssa kalustoyksikkö on yhteensopiva Pienin sallittu pystysuora kupera kaarresäde Yli 10 %:n muutos pienimmässä sallitussa pystysuorassa kuperassa kaarresäteessä, jonka kanssa yksikkö on yhteensopiva Ei sovelleta Pienin sallittu pystysuora kovera kaarresäde Yli 10 %:n muutos pienimmässä sallitussa pystysuorassa koverassa kaarresäteessä, jonka kanssa yksikkö on yhteensopiva Ei sovelleta 4.2.3.2 Yhteensopivuus rataosan kantokyvyn kanssa Sallittu hyötykuorma eri ratatyypeillä Minkä tahansa pystykuormituksen perusominaisuuden muutos (1), joka muuttaa vaunun kanssa yhteensopivaa (yhteensopivia) rataluokkaa (rataluokkia) Ei sovelleta 4.2.3.3 Yhteensopivuus junanilmaisinjärjestelmien kanssa Yhteensopivuus junanilmaisinjärjestelmien kanssa Ei sovelleta Ilmoitetun yhteensopivuuden muutos suhteessa vähintään yhteen kolmesta junanilmaisinjärjestelmästä: Raidevirtapiirit Akselinlaskimet Silmukkalaitteet 4.2.3.4 Akselilaakerin kunnon tarkkailu Junassa oleva ilmaisinjärjestelmä Ei sovelleta Junassa olevan ilmaisinjärjestelmän asentaminen/poistaminen 4.2.3.5 Kulun turvallisuus Suurimman nopeuden ja suurimman kallistuksenvajauksen yhdistelmä, jolle yksikkö on tarkastettu Ei sovelleta Huippunopeuden kasvu yli 15 km/h tai suurimman kallistuksenvajauksen yli ± 10 %:n muutos Kiskon kallistus Ei sovelleta Muutos kiskon kallistuksessa, jonka kanssa kalustoyksikkö on yhteensopiva (2) 4.2.3.6.2 Pyöräkertojen ominaisuudet Pyöräkerran raideleveys Ei sovelleta Muutos raideleveydessä, jonka kanssa pyöräkerta on yhteensopiva 4.2.3.6.3 Pyörien ominaisuudet Käytössä olevan pyörän vaadittu vähimmäishalkaisija Käytössä olevan pyörän vaaditun vähimmäishalkaisijan yli 10 mm:n muutos Ei sovelleta 4.2.3.6.6 Vaihdettavan raideleveyden automaattiset järjestelmät Pyöräkerran raideleveyden vaihtolaitteisto Yksikön muutos, joka vaikuttaa pyöräkerran kanssa yhteensopivaan vaihtolaitteistoon Muutos raideleveydessä, jonka kanssa pyöräkerta on yhteensopiva 4.2.4.3.2.1 Käyttöjarru Pysähtymismatka Pysähtymismatkan muutos yli ± 10 % Huomautus: Myös jarrupainoprosenttia (josta käytetään myös nimitystä ”lambda” tai ”jarrumassaprosentti”) tai jarrutettua massaa voidaan käyttää ja ne voidaan johtaa laskemalla (suoraan tai pysähtymismatkan perusteella) hidastuvuusprofiileista. Sallittu muutos on sama (± 10 %) Ei sovelleta Suurin hidastuminen kuormitustapauksessa ”enimmäisnopeus normaalilla hyötykuormalla ja suurimmalla rakenteellisella nopeudella” Jarrujen suurimman keskimääräisen hidastuvuuden yli ± 10 %:n muutos Ei sovelleta 4.2.4.3.2.2 Seisontajarru Seisontajarru Seisontajarrun toiminto asennettu/poistettu Ei sovelleta 4.2.4.3.3 Lämpökapasiteetti Lämpökapasiteetti ilmaistaan seuraavien muuttujien avulla: Nopeus Kaltevuus Jarrutusmatka Ei sovelleta Uusi viitetapaus annettu 4.2.4.3.4 Luistonestojärjestelmä (WSP-järjestelmä) Luistonestojärjestelmä Ei sovelleta Luistonestotoiminnon asentaminen/poistaminen 4.2.5 Ympäristöolot Lämpötilan vaihteluväli Lämpötilan vaihteluvälin muutos (T1, T2, T3) Ei sovelleta Lumeen, jäähän ja rakeisiin liittyvät olosuhteet Valitun vaihteluvälin ”lumi, jää ja rakeet” muutos (nimelliset tai vaikeammat olosuhteet) Ei sovelleta Tyyppiä tai suunnittelua koskevan EY-tarkastustodistuksen antaessaan muutosta hallinnoivan tahon valitsema ilmoitettu laitos voi viitata: alkuperäiseen tyyppiä tai suunnittelua koskevaan EY-tarkastustodistukseen suunnittelun niistä osista, jotka ovat ennallaan tai joiden muutokset eivät vaikuta osajärjestelmän vaatimustenmukaisuuteen, jos se on edelleen voimassa (kymmenen vuotta kestävän B-vaiheen aikana). Uusi tyyppiä tai suunnittelua koskeva EY-tarkastustodistus (jolla muutetaan alkuperäistä todistusta) niille rakenteen muutetuille osille, jotka vaikuttavat osajärjestelmän vaatimustenmukaisuuteen tämän YTE:n voimassa olevan viimeisimmän version perusteella. Muutosta hallinnoivan tahon on joka tapauksessa varmistettava, että tyyppiä tai suunnittelua koskevaan EY-tarkastustodistukseen liittyvät tekniset asiakirjat ovat asianmukaisesti päivitetyt. Tyyppiä tai suunnittelua koskevaan EY-tarkastustodistukseen liittyviin päivitettyihin teknisiin asiakirjoihin viitataan teknisissä asiakirjoissa, jotka on liitetty vaatimukset täyttävän muutetun tyypin mukaiseksi todetun liikkuvan kaluston muutosta hallinnoivan tahon antamaan EY-tarkastusvakuutukseen. 7.2.2.3 Erityissäännöt olemassa oleville yksiköille, joilla ei ole EY-tarkastusvakuutusta ja joille on myönnetty ensimmäinen käyttöönottolupa ennen 1 päivää tammikuuta 2015 Seuraavia sääntöjä sovelletaan 7.1.2.2 kohdan lisäksi olemassa oleviin yksiköihin, joille on myönnetty ensimmäinen käyttöönottolupa ennen 1 päivää tammikuuta 2015 ja joiden muutokset vaikuttavat EY-vakuutuksen ulkopuolisiin perusparametreihin. Vaatimustenmukaisuuden tämän YTE:n teknisten vaatimusten osalta katsotaan täyttyvän, kun perusparametri on lähestynyt YTE:ssä määriteltyä suorituskykyvaatimusta ja muutosta hallinnoiva taho osoittaa, että vastaavat olennaiset vaatimukset täyttyvät ja turvallisuustaso pysyy ennallaan tai paranee, jos se on kohtuudella mahdollista. Muutosta hallinnoivan tahon on tässä tapauksessa perusteltava, miksi YTE:ssä määritelty suorituskyky ei täyty ottaen huomioon 7.2.2.2 kohdassa määritellyt muihin YTE:iin perustuvat siirtymisstrategiat. Perustelu on esitettävä teknisissä asiakirjoissa, jos sellaiset laaditaan, tai yksikön alkuperäisissä teknisissä asiakirjoissa. Edellä olevassa alakohdassa määritellyt erityissäännöt eivät koske muutoksia, jotka vaikuttavat suunnittelun perusominaisuuksiin ja jotka luokitellaan taulukon 11b mukaisesti kuuluviksi 21 artiklan 12 kohdan a alakohtaan. Kyseisten muutosten osalta YTE:n vaatimusten täyttyminen on pakollista. Taulukko 11b Perusparametrien muutokset, joita koskevien YTE:n vaatimusten täyttyminen on pakollista ilman tyyppiä tai suunnittelua koskevaa EY-tarkastustodistusta olevan liikkuvan kaluston osalta YTE:n kohta Asiaan kuuluvat suunnittelun perusominaisuudet Muutokset, jotka vaikuttavat suunnittelun perusominaisuuksiin ja jotka on luokiteltu direktiivin (EU) 2016/797 21 artiklan 12 kohdan a alakohtaan 4.2.3.1 Ulottumat Vertailuprofiili Muutos vertailuprofiilissa, jonka kanssa yksikkö on yhteensopiva 4.2.3.3 Yhteensopivuus junanilmaisinjärjestelmien kanssa Yhteensopivuus junanilmaisinjärjestelmien kanssa Ilmoitetun yhteensopivuuden muutos suhteessa vähintään yhteen kolmesta junanilmaisinjärjestelmästä: Raidevirtapiirit Akselinlaskimet Silmukkalaitteet 4.2.3.4 Akselilaakerin kunnon tarkkailu Junassa oleva ilmaisinjärjestelmä Junassa olevan ilmaisinjärjestelmän asentaminen/poistaminen 4.2.3.6.2 Pyöräkertojen ominaisuudet Pyöräkerran raideleveys Muutos raideleveydessä, jonka kanssa pyöräkerta on yhteensopiva 4.2.3.6.6 Vaihdettavan raideleveyden automaattiset järjestelmät Pyöräkerran raideleveyden vaihtolaitteisto Muutos raideleveydessä, jonka kanssa pyöräkerta on yhteensopiva 7.2.3 EY-tyyppitarkastus- tai -suunnittelutarkastustodistuksiin liittyvät säännöt 7.2.3.1 Liikkuvan kaluston osajärjestelmä Tämä kohta koskee direktiivin (EU) 2016/797 2 artiklan 26 kohdassa määriteltyä liikkuvan kaluston tyyppiä (tässä YTE:ssä yksikön tyyppiä), johon sovelletaan tämän YTE:n 6.2 kohdan mukaista EY:n tyyppitarkastus- tai suunnittelutarkastusmenettelyä. Sitä sovelletaan myös EY-tyyppi- tai suunnittelutarkastusmenetelmään melua koskevan YTE:n mukaisesti, jonka rahdinkuljetusyksiköitä koskevan soveltamisalan osalta viitataan tähän YTE:ään. EY:n tyyppi- tai suunnittelutarkastuksessa käytettävä YTE:n mukainen arviointiperuste määritellään tämän YTE:n lisäyksen F sarakkeissa ”Suunnittelun katselmus” ja ”Tyyppitesti” sekä melua koskevan YTE:n lisäyksessä C. 7.2.3.1.1 A-vaihe A-vaihe alkaa, kun hakija valitsee EY-tarkastuksesta vastaavan ilmoitetun laitoksen, ja päättyy, kun tyyppiä tai suunnittelua koskeva EY-tarkastustodistus annetaan. Tyypille käytettävä YTE:n mukainen arviointiperuste määritellään A-vaiheen kestoajaksi, joka on enimmillään neljä vuotta. A-vaiheen aikana ilmoitetun laitoksen EY-tarkastuksessa käyttämät arviointiperusteet pysyvät muuttumattomina. Tämän YTE:n tai melua koskevan YTE:n tarkistetun version tullessa voimaan A-vaiheen aikana on sallittua (mutta ei pakollista) käyttää tarkistettua versiota joko kokonaisuudessaan tai tietyiltä osin, ellei näiden YTE:ien tarkistetuissa versioissa ole nimenomaisesti muuta sanottu. Jos hakija soveltaa ainoastaan tiettyjä jaksoja, hänen on perusteltava ja dokumentoitava, että sovellettavat vaatimukset ovat johdonmukaisia, ja saatava tälle ilmoitetun laitoksen hyväksyntä. 7.2.3.1.2 B-vaihe B-vaihe määrittelee tyyppiä tai suunnittelua koskevan EY-tarkastustodistuksen voimassaoloajan, kun ilmoitettu laitos on sen antanut. Tänä aikana yksiköille voidaan antaa EY-todistuksia niiden tyypinmukaisuuden perusteella. Osajärjestelmän tyyppiä tai suunnittelua koskeva EY-tarkastustodistus on voimassa kymmenen vuotta kestävän B-vaiheen ajan sen antamispäivästä lukien, vaikka tämän YTE:n tai melua koskevan YTE:n tarkistettu versio tulisikin voimaan, ellei näiden YTE:ien tarkistetuissa versioissa ole nimenomaisesti muuta sanottu. Tänä voimassaoloaikana saman tyypin uutta liikkuvaa kalustoa voidaan saattaa markkinoille sellaisen EY-tarkastusvakuutuksen perusteella, jossa viitataan tyyppitarkastustodistukseen. Tyyppiä tai suunnittelua koskevaan EY-tarkastustodistukseen liittyviin päivitettyihin teknisiin asiakirjoihin viitataan teknisissä asiakirjoissa, jotka on liitetty vaatimukset täyttävän muutetun tyypin mukaiseksi todetun liikkuvan kaluston hakijan antamaan EY-tarkastusvakuutukseen. 7.2.3.2 Yhteentoimivuuden osatekijät Tämä kohta koskee yhteentoimivuuden osatekijöitä, joille on tehtävä EY-tyyppitarkastus (moduuli CB), suunnittelutarkastus (moduuli CH1) tai käyttöönsoveltuvuuden arviointi (moduuli CV) tämän YTE:n 6.1 kohdan mukaisesti. EY-tyyppi- ja -suunnittelutarkastustodistus sekä -käyttöönsoveltuvuustodistus ovat voimassa kymmenen vuotta. Tänä aikana samantyyppisiä uusia osatekijöitä voidaan ottaa käyttöön ilman uutta tyyppitarkastusta, ellei tämän YTE:n tarkistetussa versiossa ole nimenomaisesti muuta sanottu. Osatekijä on arvioitava ennen kymmenvuotiskauden loppua tuolloin voimassa olevan YTE:n viimeisimmän version mukaisesti niiden vaatimusten osalta, jotka on lisätty tai jotka ovat muuttuneet todistuksen myöntämisen jälkeen. (*3) Komission täytäntöönpanoasetus (EU) 2018/545, annettu 4 päivänä huhtikuuta 2018, raideliikenteen kalustoyksikköjen markkinoillesaattamislupa- ja tyyppihyväksyntämenettelyä koskevista käytännön järjestelyistä Euroopan parlamentin ja neuvoston direktiivin (EU) 2016/797 (EUVL L 90, 6.4.2018, s. 66)." (*4) Komission päätös 2010/713/EU, annettu 9 päivänä marraskuuta 2010, Euroopan parlamentin ja neuvoston direktiivin 2008/57/EY mukaisesti hyväksytyissä yhteentoimivuuden teknisissä eritelmissä käytettävistä vaatimustenmukaisuuden ja käyttöönsoveltuvuuden arviointimenettelyjen ja EY-tarkastusmenettelyn moduuleista (EUVL L 319, 4.12.2010, s. 1)." (*5) Komission asetus (EU) N:o 1304/2014, annettu 26 päivänä marraskuuta 2014, Euroopan laajuisen rautatiejärjestelmän osajärjestelmää ”liikkuva kalusto – melu” koskevasta yhteentoimivuuden teknisestä eritelmästä, päätöksen 2008/232/EY muuttamisesta ja päätöksen 2011/229/EU (EUVL L 356, 12.12.2014, s. 421).”;"